જન્મકુંડળીમાં શનિ બારમા ભાવમાં હોય તો ભવન નિર્માણ કરવાના સમયે એને અધૂરું ના છોડો અર્થાત્ મકાન બનાવાનું કાર્ય વચ્ચે પડતું ન મૂકો. ચોરસ મકાન બનાવવું શુભ રહેશે. જો ભવનનો મુખ્ય દરવાજો દક્ષિણ દિશામાં હશે તો સ્ત્રીને કષ્ટ, જેલ જવા સુધીની નોબત આવશે તથા જાતકે વિધુર જીવન પસાર કરવું પડશે. ઘરમાં રોગ અને એના ઈલાજ માટે આખો પરિવાર તંગી વેઠશે. એના નિવારણ માટે વર્ષમાં ઓછામાં ઓછું એકવાર બકરીનું દાન કરો. જો બકરીનું દાન કરી શક્તા નથી તો નાક વિંધાવો. દાંત સાફ રાખો. વ્યંડળોને લીલી બંગડીઓ અને લીલા વસ્ત્રનું દાન કરો. લીલી ફોતરાવાળી મગની દાળનું દાન કરો. પોતાના ભોજનનો એક કોળિયો ગાયને, બીજો કૂતરાને અને ત્રીજો કાગડો કે પોપટને નાંખો. દુર્ગા ઉપાસના અને દુર્ગા સપ્તશતીનો પાઠ કરો. પુત્રી, બહેન, માસી અને સાળીના આશીર્વાદ લો. બુધવારનું વ્રત પણ કરો.